Напрыканцы мінулага года ў рэдакцыі “Культуры” адбылася сустрэча з дэпутатамі Палаты прадстаўнікоў Нацыянальнага сходу Рэспублікі Беларусь — прадстаўнікамі камісіі па адукацыі, культуры і навуцы Ігарам Марзалюком, Аленай Анісім і Ірынай Дарафеевай. Фармат сустрэчы аб’яднаў дзве папулярныя рубрыкі “Рэдакцыя плюс…” і “Гарачая лінія”. У выніку ў размове паўдзельнічалі не толькі журналісты “К”, але і чытачы. Сустрэча была прысвечана падсумаванню вынікаў “Года культуры” ў Рэспубліцы Беларусь, заканадаўству ў сферы культуры, актуальным пытанням развіцця айчыннай культуры і яе эфектыўнасці.